સોમવારે જામનગર રોડ પર માધાપર ચોકડી પાસે સ્પોર્ટ્સ બાઇક પર સવાર યુવક ટ્રેક્ટરની અડફેટે આવતાં ગંભીર અકસ્માત સર્જાયો હતો. આ અકસ્માતમાં બાઇક સવારનું મૃત્યુ થયું હતું. ઉપલબ્ધ જાણકારી અનુસાર, મૃતક રાજકોટના હોટલ માલિક દિલીપસિંહ રાણાનો પુત્ર યશરાજસિંહ રાણા હતો. યશરાજના મૃત્યુની ખબરથી પરિવારજનોમાં શોકની લાગણી પ્રસરી ગઇ હતી. પોલીસ તપાસ બાદ મૃતદેહને ગોંડલ તેના નિવાસસ્થાને લઇ જવામાં આવ્યો હતો, જ્યાં મોટી સંખ્યામાં સમાજના લોકો પહોંચ્યા હતા.